Гиждалобод

Гиждалобод — деҳа дар ҷамоати деҳоти Чоряккорони ноҳияи Рӯдакӣ. Аз Гиждалобод то маркази ҷамоат 1 км, то маркази ноҳия 40 км; роҳ асфалтпӯш. Аҳолиаш 3195 нафар (2017), тоҷикон.

 Таърих 
Деҳа солҳои 1948–49 баъди ба истифода додани Канали калони Ҳисор ва обёрӣ гардидани заминҳои бекорхобида бунёд гардида, аҳолӣ аз деҳаи Чоряккорон кӯчонда шудаанд.

 Ицтисод 
Муассисаи таҳсилоти умумии асосӣ, бунгоҳи тиббӣ, 3 масҷиди панҷвақта, чойхона, 4 нуқтаи савдои хусусӣ ва 3 анбори нигоҳдорӣ ва фурӯши сӯзишворӣ дорад. Соҳаҳои асосии хоҷагӣ: пахтакорӣ, боғдорӣ ва сабзавоткорӣ. Заминҳо аз Канали Калони Ҳисор обёрӣ мешаванд. Дар ҳудуди Гиждалаобод 22 хоҷагии деҳқонӣ мавҷуданд. Роҳи оҳани Душанбе – Заводи семент аз ҳудуди деҳа мегузарад.

 Эзоҳ 

 Сарчашма 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Рӯдакӣ
Гурӯҳ:Ҷамоати Чоряккорон